Neomak

Neomak zo ur strollad liesvouezhiek euskarat bet krouet e Gipuzkoa e 2019. Kanerezed eo ar seizh maouez, en em eil gant tri akordeon diatonek (eskusoinu txiki), taboulinoù karrezek (pandero), taboulinoù-stirlink (pandero ivez) ha sonerezh elektronek.

Kent sevel Neomak e oa ar seizh maouez sorginak — eilerezedEilerezed an doueez Mari er wengelouriezh euskarat eo ar sorginak (unander : sorgina). — ar soner akordeon hengounel Kepa Junkera (Bilbao, ) war meur a leurenn er bed a-bezh.

Teir c'hanerez zo genidik eus Arrasate ; eus Asteasu, Deba, Zarautz ha  Zizurkil eo ar peder arall .

Hent
Goude endevout sonet ha kanet a-goubladoù en tournamantoù kan-hag-akordeon en em vodas ar sorginak tro-dro da Gepa Junkera e 2014, ha tro ar bed a rejont : Alamagn, Bro-C'hall, Danmark, Maroko, Polonia, Portugal, SUA hag arall .

Pa c'hoarvezas ur gwallzarvoud gant Kepa Junkera e 2018 e voe paouezet gant an troiadoù, hag ar seizh sorgina a savas al laz Neomak, a rankas paouez ivez en abeg d'ar bedreuziad COVID-19. Pa voe peuzechu e c'halljont monet war meur a leurenn kent embann o fladenn gentañ, Neomak e 2022.

War leurenn vras Gouel Broadel ar Brezhoneg e Langoned e voent o kanañ d'ar  .

Pladennoù
2022 : Neomak, Airaka 010 

Notennoù

Rummad:Merc'hed Euskal Herria
Rummad:Sonerien euskarat